《绮罗香 题宋既庭小照 图作长松宽幅》
清代·陈维崧

昔梦都非，旧游频换，秋夜一灯吾汝。彩笔凭陵，压尽曹滕邾莒。

曾见说、猿臂难封，又闻道、蛾眉工妒。任纷纷、项领儿郎，薰香剃面画衣裤。

谁将东绢一匹，皴铜身铁鬣，翠交苍互。子落涛鸣，下有幽人箕踞。

看几簇、露叶烟条，经几场、落花飘絮。镇朝昏、吟雨啼风，惯为浑脱舞。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。